তিন দিনের পুলিস হেফাজতে বিজেপি নেতা জয়প্রকাশ মজুমদার। বিধাননগর মহকুমা আদালতে পেশ করা হয় জয়প্রকাশ মজুমদারকে। জয়প্রকাশকে নিজেদের হেফাজতে চেয়েছিল পুলিস। আজ সকালে ইলেকট্রনিক্স কমপ্লেক্স থানা থেকে বিধাননগর উত্তর থানায় আনা হয় জয়প্রকাশকে। গতকাল রাতে ইসিপিএস থানাতেই রাখা হয়েছিল তাঁকে। টেট পরীক্ষার্থীর কাছ থেকে ঘুষ নেওয়ার অভিযোগে গতকাল সন্ধেয় জয়প্রকাশ মজুমদারকে গ্রেফতার করে বিধাননগর উত্তর থানার পুলিস।
 ওয়েব ডেস্ক: তিন দিনের পুলিস হেফাজতে বিজেপি নেতা জয়প্রকাশ মজুমদার। আজ বিধাননগর মহকুমা আদালতে পেশ করা হয় জয়প্রকাশ মজুমদারকে। জয়প্রকাশকে নিজেদের হেফাজতে চেয়েছিল পুলিস। আজ সকালে ইলেকট্রনিক্স কমপ্লেক্স থানা থেকে বিধাননগর উত্তর থানায় আনা হয় জয়প্রকাশকে। গতকাল রাতে ইসিপিএস থানাতেই রাখা হয়েছিল তাঁকে। টেট পরীক্ষার্থীর কাছ থেকে ঘুষ নেওয়ার অভিযোগে গতকাল সন্ধেয় জয়প্রকাশ মজুমদারকে গ্রেফতার করে বিধাননগর উত্তর থানার পুলিস। গ্রেফতার হওয়ার পর গতকালই নিজের বিরুদ্ধে যড়যন্ত্রের অভিযোগ তুলেছিলেন তিনি। ঘটনার পিছনে তৃণমূল কংগ্রেসকেই দায়ী করেছে তিনি। আজ সকালে বিধাননগর থানায় যাওয়ার আগে ফের একইরকম ভাবে তাঁর বিরুদ্ধে রাজনৈতিক ষড়যন্ত্রের অভিযোগ তুললেন ধৃত বিজেপি নেতা।